Prantslastel on meiega juba juhtunud  mitu lõbusat apsakat. Alates sellest, et meile unustati lennujaamas vastu tulla ja lõpetades sellega, et Einarile ei oldud tehtud läbipääsukaarti (mis tehti siis kohapeal ja mille tulemusel tema foto kaardil lihtsalt jõuga lapikust formaadist püstiseks suruti - sai pika, peenikese ja kõvera peaga Einari). Ja kui meie delegatsioon nõukogu hoonesse (ehk telki) saabus, siis polnud olemas ei lubatud punast vaipa ega kohalikku ministrit meid tervitamas, see siis organiseeriti ka kuidagi ruttu ja lõbusa jutuvadina  saatel. Aga need on pisiäpardused, küll detsembriks, kui mitteametlikke nõukogusid on toimunud juba terve ports, ka korraldus iseenesest sujub.